بیرلشمیش میللتلر تشکیلاتی، طالبانین، افغانیستان‌دا اوشاق فلجی آشیلاما کمپینینین داوام ائتدیریلمه‌سینی اونایلادیغینی آچیقلادی.
بیرلشمیش میللتلر باش کاتیب سؤزچوسو استفان دوجاریک گونده‌لیک مطبوعات توپلانتیسیندا بو اؤلکه‌ده‌کی اوشاق فلجی آشی کمپینینین ۸ نوامبردا باشلایاجاغینی سؤیله‌دی.
بیرلشمیش میللتلر اوشاقلارا یاردیم صاندیغی (یونیسف) و دونیا ساغلیق هؤرگوتو طالبانین قرارینی سئوینجله قارشیلادی.
یونیسف‌دن وئریله‌ن آچیقلامادا، ۳ ایلدن سونرا اوشاق فلجی آشیسی کمپینینین یئنی‌دن باشلایاجاغی و ۳.۳ میلیون‌دان چوخ اوشاغا وورولاماسینین هدفلندیگی بیلدیریلدی.
یونیسف‌ین افغانیستان نماینده‌سی هرو لودویک دی لیس ده، بو قرارین اوشاق فلجینین یوخ ائدیلمه‌سین‌ده بؤیوک بیر آددیم اولدوغونو و اؤلکه‌ده‌کی بوتون اوشاقلاری آشیلاماغی هدفلدیکلرینی ایفاده ائتدی.
